सामग्री: शबाना, फिल्म 'मटरु की बिजली का मंडोला' में खलनायिका का किरदार अदा कर रही हैं.

विशाल भारद्वाज की आने वाली फिल्म 'मटरु की बिजली का मंडोला' में शबाना एक भ्रष्ट राजनेता का किरदार निभा रही हैं.

बीबीसी से खास बात करते हुए वो कहती हैं, "बड़ा मज़ा आ रहा है. मैंने अपने करियर में बड़े नाटकीय रोल किए हैं. लेकिन पता नहीं क्यों पिछले कुछ सालों से फिल्मकारों को मुझमें पता नहीं कहां से कॉमिक और ये खल पात्र वाला टैलेंट नज़र आने लगा. लेकिन मैं बहुत खुश हूं ऐसे रोल निभाकर."

विशाल भारद्वाज के साथ शबाना ने इससे पहले कई साल पहले फिल्म मकड़ी में काम किया था. उनके मुताबिक तभी उन्हें लग गया था कि विशाल बहुत आगे जाएंगे.

मटरु की बिजली का मंडोला में शबाना एक ऐसी राजनेता बनी हैं जो दिखाती तो ये हैं कि वो किसानों की बड़ी हितैषी हैं लेकिन वो किसानों को फुसलाकर उनकी ज़मीन हथिया कर बड़े-बड़े उद्योगपतियों को बेच देती हैं.

फिल्म में इमरान खान और अनुष्का शर्मा की मुख्य भूमिका है और पंकज कपूर भी अहम भूमिका निभा रहे हैं.

शबाना कहती हैं कि 70 और 80 के दशक में अभिनेत्रियों की उम्र 30 साल के पार हो जाने पर उन्हें केंद्रीय भूमिकाएं मिलती ही नहीं थीं. उन्हें मां या भाभी वाले रोल मिला करते थे. लेकिन अब परिस्थितियां बदल रही हैं. अब हर उम्र के कलाकारों को सशक्त भूमिकाएं मिल रही हैं.

\nपिछली सामग्री को संक्षेप में निम्नानुसार किया जा सकता है:
शबाना आज़मी ने अपने करियर में अबला और सताई गई नारी वाले ढेर सारे रोल किए हैं. लेकिन अब वो खलनायिका बनने जा रही हैं और अपने करियर के इस दौर से खासी ख़ुश भी हैं.